TURISTIČNO DRUŠTVO BLAGAJANA VRHNIKA
Cankarjev trg 4
1360 Vrhnika

objavlja

JAVNI RAZPIS

za oddajo v najem 
koče Star maln
s pripadajočimi zemljišči
z zbiranjem pisnih ponudb

I. PREDMET NAJEMA

-  Predmet najema je koča Star maln, Betajnova 80, 1360 Vrhnika , v tlorisni površini 99 m2  ter pripadajoče parcele oziroma zemljišča v okolici koče 1804 m2  .

II. DEJAVNOST V OBJEKTU

- Objekt je registriran kot okrepčevalnica z jedmi na žaru s prilogami.

III. UDELEŽBA NA RAZPISU

- Pravico do prijave na razpis imajo pravne in fizične osebe, ki izpolnjujejo pogoje za opravljanje dejavnosti iz II. točke  tega razpisa.

IV. NAJEMNI POGOJI
 
- Ponudnik mora v prijavi opredeliti višino ponujene najemnine, ki se plačuje najemodajalcu,
- ponudnik mora v prijavi opredeliti višino in obliko jamstva za izvrševanje svojih obveznosti,
- najemnik mora z najemom poleg najemnine prevzeti stroške porabe elektrike, vode, stroškov telekomunikacijskih storitev, odvoza smeti, rednega praznjenja greznice, stroške zimskega čiščenja dostopa in parkirišča, stroške ogrevanja in dimnikarskih storitev, košnje in vse ostale tekoče stroške,
- najemnik mora z najemom prevzeti stroške tekočega vzdrževanja koče, zemljišča in oskrbe z vodo in vodovodno napeljavo,
- najemnik mora prevzeti obveznost vzdrževanja in upravljanja v najem vzetega premoženja s skrbnostjo dobrega gospodarja in se zavezuje, da takoj nadomesti uničeno, dotrajano  ali manjkajočo opremo in drobni inventar z enakim po količini in kvaliteti,
- najemnik se zavezuje  sodelovati pri organizaciji in izvedbi tradicionalnih in priložnostih prireditev v koči in njeni okolici in se opredeliti do oblike tega sodelovanja, medsebojnih obveznosti in pravic,
- najemnik bo Turističnemu društvu Blagajana omogočal brezplačno uporabo najetega objekta in okolice za potrebe aktivnosti društva in mu ob takih priložnostih nudil storitve s popustom,
- najemnik bo najemodajalca mesečno pisno obveščal o odstopanjih in pomanjkljivostih na najetem premoženju in potrebo po sodelovanju,
- zavarovanje odgovornosti iz poslovanja za škodo proti tretjim osebam ureja najemnik,
- požarno zavarovanje nepremičnin uredi najemodajalec.

V. TRAJANJE NAJEMA

- Najemna pogodba bo z izbranim ponudnikom sklenjena za dobo dveh let z možnostjo podaljšanja,
- morebitne drugačne zahteve mora ponudnik navesti v prijavi za razpis, vendar najemodajalec ni dolžan te zahteve upoštevati.

VI. VLAGANJA

- Sovlaganja načeloma ne izključujejo plačevanje najemnine in predstavljajo poslovni rizik
najemnika,
- sovlaganja in drugi vložki ne morejo predstavljati podlage za uveljavljanje lastninske ali druge pravice na lastnini najemodajalca,
- morebitne začasne objekte in opremo, ki bi jo najemnik postavil oziroma vgradil v času
najema, najemodajalec po preteku najemne pogodbe ni dolžan odkupiti,
- ponudnik mora upoštevati prioriteto najemodajalca pri koriščenju prostorov, 
- vsa dovoljenja in soglasja ter projektna dokumentacija iz naslova predhodno dogovorjenih posegov, na lastnini najemodajalca, se morajo glasiti na lastnika – Turistično društvo Blagajana Vrhnika,
- za vsa vlaganja v nepremičnine mora najemnik dobiti pisno soglasje najemodajalca.

VII. PRENEHANJE NAJEMA IN PODALJŠANJE NAJEMA

- Najemna pogodba se lahko sporazumno prekine kadarkoli, upoštevaje odpovedne roke,
navedene v najemni pogodbi,
- najemodajalec lahko prekine najemno pogodbo v naslednjih primerih:
1. če najemnik ne zagotovi rednega obratovanja, 
2. če koča obratuje oziroma se uporablja v nasprotju z opredeljenim namenom,
3. če najemnik zamuja s plačevanjem najemnine oziroma stroškov iz točke IV. najemnih
pogojev dva meseca ali več,
4. če pristojni organi najemniku prepovejo opravljanje dejavnosti oziroma če nastopi
nezmožnost opravljanja dejavnosti,
5. če najemnik ne vzdržuje objekta, prostorov in okolice v urejenem stanju,
- v primeru, da najemodajalec prekine najemno razmerje zaradi vzrokov, naštetih v prejšnji (drugi) alineji te točke, najemniku ne pripada vračilo deleža vloženih sredstev v objekt.

VIII.   IZBIRA PONUDNIKA IN SKLENITEV POGODBE

- Vse prispele vloge na razpis bo obravnavala razpisna komisija,
- pred oddajo ponudbe si mora ponudnik v prisotnosti lastnika obvezno ogledati prostore koče ter pripadajoča zemljišča
- vse nepravočasne in nepopolne vloge bodo izločene,
- pred sklenitvijo najemne pogodbe bo najemodajalec z izbranim (izbranimi) ponudniki
opravil razgovor,
- najemodajalec lahko zahteva dodatna dokazila in listine, čeprav niso izrecno navedene v 
razpisnih pogojih,
- vsem ponudnikom bo najemodajalec v razpisanem roku poslal obvestilo o izbiri izbranega ponudnika,
- z izbranim ponudnikom bo sklenjena najemna pogodba,
- pred sklenitvijo pogodbe mora ponudnik predložiti dokazilo o plačilu  dogovorjene varščine  za najemnino,
- odločitev najemodajalca o izbiri ponudnika je dokončna in neizbrani ponudniki nimajo možnosti do ugovora na izbiro,
- najemodajalec si pridržuje pravico, da ne izbere nobenega od prijavljenih ponudnikov,
- najemodajalec si pridržuje pravico, da razpis ponovi,
- najemojemalec začne uporabljati najet objekt z dogovorjenim rokom navedenim v najemni pogodbi.

IX.   OSTALI POGOJI

- Z dnem prekinitve najemne pogodbe ali po njenem poteku, se je najemnik dolžan izseliti in odstraniti vse morebitne začasne objekte, če ni drugače dogovorjeno in potrjeno v pisni obliki med pooblaščenima predstavnikoma pogodbenih strank, 
- v primeru neizpolnitve gornje zahteve naredi to najemodajalec na stroške najemnika,
- stroške sodelovanja na razpisu nosi vsak ponudnik sam,
- vsi dogovori v zvezi z najemom morajo biti v pisni obliki in podpisani s strani pooblaščenega predstavnika obeh pogodbenih strank,
- najemodajalec bo na prispele ponudbe podal odgovor do 31. 3. 2014,
- rok za oddajo ponudbe (obrazec s prilogami) je 18. 3. 2013 do 19.30 ure in sicer na sedež Turističnega društva Blagajana Vrhnika, Cankarjev trg 4, 1360 Vrhnika (uradne ure: ob torkih in četrtkih od 18.30 do 19.30 ure).

OBRAZEC ZA PRIJAVO NA JAVNI RAZPIS ZA ODDAJO V NAJEM KOČE STAR MALN S PRIPADAJOČIMI ZEMLJIŠČI:

PODATKI O PONUDNIKU:

Ime in priimek: _________________________________________

Naslov: _______________________________________________

Telefon: _______________________________________________

Elektronska pošta: ______________________________________

IZJAVA:

Izjavljam, da so vsi navedeni podatki točni in da se strinjam s pogoji, navedenimi v razpisu.

                                                                                       _____________________
                                                                                                                   podpis ponudnika

VAŠI PREDLOGI:

Za višino in način plačevanja mesečne najemnine: _____________________________

_____________________________________________________________________

Za višino in obliko jamstva za plačevanje najemnine:

_____________________________________________________________________

_____________________________________________________________________

Za višino in obliko varščine za stroške zaradi morebitne škode na objektu ali neplačevanja pogodbenih obveznosti (razen najemnine):

_____________________________________________________________________

_____________________________________________________________________

OBVEZNE PRILOGE PRI PRIJAVI NA RAZPIS:

- Dokumentacija, da lahko opravljate dejavnosti iz točke II. tega razpisa.
- Program dejavnosti za čas najema.
- Opis vaše dosedanje aktivnosti na področju gostinstva.
- Opis kako boste izvajali gostinsko ponudbo, vzdrževanje koče, oskrbovanje koče (v letnem in zimskem obdobju) in zagotavljali izpolnjevanje pogodbenih obveznosti.
- Navedite v kakšnem času v primeru sklenitve pogodbe lahko začnete z obratovanjem v koči.